# Alexovics Vazul

### A Wikipédiából, a szabad lexikonból.

Ez a szócikk a Szinnyei József Magyar írók élete és munkái származó szövegen alapul, emiatt lektorálandó és korrektúrázandó: tartalmát és nyelvezetét frissíteni és strukturálni kell.

Alexovics Vazul (Eger, 1742. január 4. – Pest, 1796. április 2.) pálos rendi szerzetes és egyetemi tanár

## [szerkesztés] Élete

Születési idejét Horányi Elek 1744. november 24-re teszi. Előkelő ortodox szülőktől származott. Még fiatal korában elhagyván szülői vallását, a római katolikus egyházba tért, és miután az alsóbb és közép-osztályokat Pápán és Nagyváradon elvégezte, 1765. július 13-án a Remete Szent Pál szerzetébe lépett, s mint ilyen hallgatta Pápán a bölcseleti, Pécsett a teológiai tudományokat. Pappá szenteltetvén, rendtársait 1768-ban Pécsett, majd Nagyszombatban a bölcseleti s teológiai tudományokra oktatta. Szerzetének II. József császár által lett eltöröltetése után a pesti királyi egyetemhez magyar hitszónoknak és tanárnak nevezték ki, amely tisztet haláláig betöltötte.

## [szerkesztés] Munkái

1. Ünnepnapi prédikácziók. Pest. 1789.
2. Halottas beszéd b. Orczy Lőrincz emlékezetének megtiszteltetésére. U. ott, 1789.
3. Vasárnapi prédikácziók, melyeket a pesti főplébánia templomban élő nyelven elmondott, 4 kötet. U. ott, 1790–91. (Vasárnapi és ünnepi prédikácziói együtt 2. kiadásban jelentek meg Pozsonyban 1807-ben öt kötetben.)
4. A könyvek szabados olvasásáról két fő czikkely. Irta A. B. P. A. I. T. N. T. a méltóságos urak, nagy- és kisasszonyok, nemes ifjak és tanuló növendékek kedveért. U. ott. 1792.
5. Az emberséges ember. Szent Istvánnak magyarok első királyának dicsérete, Bécs, 1793.
6. Védelmezése boldogságos szűz Mária tiszteletének. Pest, 1797.

Kéziratban több kész és elkezdett munkája maradt; ezeknek egy része az Országos Széchényi Könyvtár, másik része a budapesti egyetemi könyvtár kézirattárába került.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../a/l/e/Alexovics_Vazul_cfd5.html"

Kategóriák: Lektorálandó lapok | Korrektúrázandó lapok | Magyar katolikus egyházi személyek | Magyar pedagógusok | Pálos szerzetesek

##### Views

- Szócikk
- Vitalap
- Aktuális változat

##### Keresés